Ostinācijas (albums)

"Ostinācijas" ir trešais grupas "Sigma" studijas albums, kas izdots 2022. gadā.

 Dziesmu sarakstsGrupa Sigma — Ostinācijas. Spotify. 
 Asara — 4:32
 Vārds — 2:43
 Sevī — 3:34
 Ir vēsas (piedalās Sniedze Prauliņa) — 3:01
 Vārti — 5:49
 Dzalkstošiem — 2:07
 Melnā māsa — 3:07
 Dzejoļi nav kamieļi — 3:54
 Kalnā — 3:58
 Lūpas. Tu. Lūpas. Es. — 3:14

Mūzikas autori: grupa "Sigma".
Teksta autori: Jānis Ozoliņš (1, 9), Jānis Rokpelnis (2, 8), Kārlis Vērdiņš (3, 5), Monta Kroma (4, 7, 10), Marts Pujāts (6).

Pūšaminstrumentu partijas sadarbībā ar grupu "Sigma" aranžējis Platons Buravickis. Ierakstā piedalījušies: Aigars Raumanis — alta saksofons, Gatis Gorkuša — trompete, Jānis Semjonovs — fagots, Kārlis Rērihs — mežrags, Artūrs Bērziņš — trombons, Sniedze Prauliņa — flauta.

Dziesmas "Kalnā" ierakstā piedalījušies kora mākslinieki Ansis Bētiņš, Ģirts Kasperovičs, Jānis Strods, Emīls Kraucis, Reinis Sprūde, Līga Paegle, Nora Kalniņa, Anete Viļuma, Agneta Otaņķe.

Albuma ieraksts tapis Ikšķilē un Rīgā no 2019. līdz 2022. gadam. Skaņu inženieri — Haralds Stenclavs un Kaspars Lastovskis. Albumu miksējuši Gatis Zaķis (1, 5, 8, 10), Arnis Račinskis (2,3,6), Haralds Stenclavs (4,7,9). Albumu māsterējis Raijens Morijs (Ryan Morey) Monreālā, Kanādā. Albuma dizainu veidojis Aleksejs Muraško.

 Vērtējumi 
Kritiķis Jānis Žilde žurnālā "Ir" atzinis, ka ""Ostinācijas" ir šās dzejmūzikas jeb dzejroka grupas līdz šim labākais albums — personisks, muzikāli krāšņs" un ka ""Sigma" ir izsmalcinātas gaumes piemērs visās ar mūzikas ierakstīšanu un izdošanu saistītās lietās."Jānis Žilde. Sprieguma kāpināšana. Ir, 2022. gada 9.-15. jūnijs, 36.-37. lpp.

Portālā "Intro.lv" Normunds Vucāns atzīst "Ostinācijas" par vienu no spilgtākajiem 2022. gada albumiem un raksturo tā dziesmas kā "ļoti kvalitatīvu, niansētu un tehniski sarežģītu indie mūziku", kura spēj klausītāju aizraut.Normunds Vucāns. Ceļš uz Positivus 2022, 3. daļa. Intro.lv, 2022, 17. jūnijs.

Uldis Rudaks albuma apskatā laikrakstā "Diena" atzinīgi vērtē grupas attīstību: "Katrs jauns "Sigmas" albums ir kā nākamais pakāpiens uz augšu, bet trepes ir un paliek tās pašas."Uldis Rudaks. Tās pašas vai citas trepes? Diena, 2022, 3. jūlijs Savukārt īsrecenzijā žurnālā "Mūzikas Saule" viņš atzinīgi vērtē albuma aranžējumus, kā arī vokālu, kurā bieži izmantots falsets.CD: POP. Mūzikas Saule, 2022, Nr. 2, 83. lpp.

Dace Volfa "Mūzikas Saulē" atzīst grupas atšķirību uz Latvijas popmūzikas fona: "šie trīs mūziķi [..] arvien brīvāk peld pašu izdomātajā skaņu un dzejas ezerā, liekot malā stāvošajiem brīnīties, kā tas vispār iespējams." Albuma instrumentāciju atzinīgi vērtē arī Toms Treibergs.CD: POP. Mūzikas Saule, 2022, Nr. 2, 82. lpp.

Analītisku recenziju par albumu publicē Edgars Mākens, analizējot dziesmu struktūru un tajā konsekventi izmantoto ostinācijas principu.Edgars Mākens. Sava ceļa gājēji . Satori, 2022, 7. jūlijs.

Mūzikas apskatnieks Sandis Vanzovičs raksta: "“Sigma” palikusi uzticīga pati sev un arī jaunajā darbā piedāvā dziļas, pārdomas rosinošas un jēgpilnas kompozīcijas ar ļoti skaistiem tekstiem."RECENZIJA: Sigma “Ostinācijas”. 2022, 11. jūlijs.

 Atzinība 
2022. gada septembrī albums tiek nominēts balvas "Kilograms kultūras 2022" rudens balsojumam kategorijā "Popkultūra".Sācies gada balvas "Kilograms kultūras 2022" rudens balsojums

2022. gada decembrī mūzikas portāla "Intro.lv" gada labāko latviešu albumu sarakstā "Ostinācijas" ierindotas 6. vietā.
Saraksta veidotāji atzinuši: "Ostinācijas ir grupas līdz šim visakadēmiskākais un pareizākais albums, taču tas nenozīmē, ka plate pēkšņi būtu palikusi vienkāršāka. Gluži otrādi — ritma sekcija ir niansētāka un precīzāka, teksti — vēl nedaudz abstraktāki un daudznozīmīgāki, savukārt producenta darbs ierakstu padara teatrālāku par tā priekšgājējiem. Kā jau ierasts, Sigmas mūzikā ir jāieklausās, bet, ja tas tiks izdarīts, Ostinācijas klausītāju atalgos!"Intro.lv 2022. gada labāko Latvijas albumu TOP 15. 2022. gada 22. decembrī.

2023. gada 3. janvārī starptautiskajā mūzikas portālā "Beehype" parādās dažādu pasaules valstu labāko albumu apkopojums, un "Ostinācijas" ir viens no pieciem rekomendētajiem latviešu mūzikas albumiem.Beehype — Best Albums of 2022. 2023, January 3.

2023. gada 12. janvārī tiek paziņots, ka albums ieguvis divas "Zelta mikrofona" balvas nominācijas: "Labākais alternatīvās un indie mūzikas albums" un "Labākais albuma dizains".Tiešraide: izziņoti Zelta mikrofons 2023 nominanti. 18. februārī balvas pasniegšanas ceremonijā atklājas, ka albums nominēts arī kategorijā "Gada albums".

 Atsauces 

Kategorija:2022. gada albumi
Kategorija:Latviešu mūzikas albumi